Geréja adalah istilah gasan rumah ibadat umat Kerestén. Tagal istilah "geréja" nang akar katanya dari igreja (Bahasa Portugis) ngini masih baisian arti lain antara lain umat atawa kumpulan panganut Kerestén nang sama kaparcayaannya, ajarannya, wan tata cara ibadatnya (cuntuh: geréja Katolik, geréja Protéstan) atawa jua wadah umat Kerestén batamuan gasan baibadat. Wadah ngini kawa di dalam rumah, lapangan, hotél, wan lain sabagainya. Bahari ngitu di jaman Yahudi umat Kerestén kada baisian wadah husus gasan baibadat jadi umat Kerestén baibadah di rumah atawa di Sinagoga, tagal lawas-kalawasan imbah agama ngini ditarima ulih halayak akhirnya mulai dibangun bangunan husus nang wayah ngini lazim kita sambat "geréja" walau istilah ngini ada arti-arti lain, salain artinya sabagai rumah ibadat.